Женидба Милоша Обилића/19
ПОЈАВА X
Марко и Милош сами. На пољу граја и фијукање олује. Марко и Милош прикопчавају штитове о руку.

МАРКО (дохвата буздован):

Побратиме драги, слушај како хуче,
То витлају гором виле и авети;
Удри у мрак пусти!
(Завитла топуз кроз отвор.)
Чуј како јауче,
Ха, ха, ха, ха, тако мој шестопер лети! 

МИЛОШ:

И ја ум’јем, побро: хеј ево вам дара!
(Баци буздован; шум и граја, па улазак утрчи аждаја и бљује на њих ватру. Виле и вилењаци загуше улазак.)

ХОР ВИЛА И ВИЛЕЊАКА:

Смрт витезу!

МАРКО и МИЛОШ:

Смрт вилама!

БРОДАРИЦА:

Мислио си, да ћеш вилу 
Заробити испред нас?

МАРКО и МИЛОШ:

Доцкан стижеш, Бродарице,
У позни си дошла час!

БРОДАРИЦА:

Стићи ће је вилењаци!

СВИ:

Ево Марте, ево Марте!

Женидба Милоша Обилића